**40 Χρόνια ΟΑΚΑ, Καθηγητής Νεκτάριος Βιδάκης, Πρόεδρος ΔΣ**

Αξιότιμε κύριε Υφυπουργέ Αθλητισμού, αγαπητέ ΛευτέρηΑυγενάκη,

Αξιότιμε κ. Πρόεδρε της Ολυμπιακής Επιτροπής,

Αξιότιμε κ. Δήμαρχε Αμαρουσίου,

Αξιότιμοι κ. Διατελέσαντες Υφυπουργοί Αθλητισμού,

Αξιότιμοι κ. Πρόεδροι των Ομοσπονδιών,

Κυρίες και Κύριοι,

Αγαπητές Φίλες και Φίλοι,

Με μεγάλη χαρά και ιδιαίτερη τιμή, εκ μέρους του Διοικητικού Συμβουλίου του Ολυμπιακού Αθλητικού Κέντρου Αθηνών «Σπύρος Λούης», σας καλωσορίζω στα γενέθλιά μας. Στα 40 χρόνια του ΟΑΚΑ!  
Του ΟΑΚΑ που σχεδιάστηκε από τους αρχιτέκτονες Stalhout, Herre και Ανδρικόπουλο.   
Που ξεκίνησε να κατασκευάζεται το 1978.   
Που εγκαινιάσθηκε από τον αείμνηστο Κωνσταντίνο Καραμανλή, τότε Πρόεδρο της Δημοκρατίας, το 1982.

Που συνδέθηκε με παγκόσμια και πανευρωπαϊκά αθλητικά γεγονότα.

Που φιλοξένησε μεγάλους τελικούς και κορυφαίες πολιτιστικές στιγμές.

Του ΟΑΚΑ των λαμπρών Ολυμπιακών Αγώνων του 2004.

Των αγώνωνπου άφησαν μια πολύτιμη παρακαταθήκη εξαιρετικά σπουδαίων γενικών υποδομών για τον πολίτη.   
Που άφησαν μιαισχυρή αύρα ελκυστικότητας στον τουρισμό, καθώς σε μια δεκαετία τριπλασιάστηκαν οι σχετικές αφίξεις επισκεπτών.   
Που γέμισαντότε τους Έλληνες με υπερηφάνεια και αυτοπεποίθηση και που κληροδότησαν στη χώρα απαραίτητες αθλητικές υποδομές.   
Των Αγώνων, τέλος, που χάρισαν τη σημερινή μορφή και φυσιογνωμία στο Ολυμπιακό Αθλητικό Κέντρο Αθηνών «Σπύρος Λούης», στο πετράδι του στέμματος του ελληνικού αθλητισμού.

**Φίλες και Φίλοι,**

γνωρίζουμε όλοι ότι σε παγκόσμιο επίπεδο, το πιο αναγνωρίσιμο τοπόσημο όλης της Αττικής είναι ο Παρθενώνας. Το δεύτερο όμως πιο αναγνωρίσιμο σε διεθνές πάλι επίπεδο,λίγοι έχουμε συνειδητοποιήσει πως είναι το Ολυμπιακό Στάδιο.  
Οι αψίδες και γενικότερα τα τεχνήματα Καλατράβα έχουν εντυπωθεί στη μνήμη και τη συνείδηση όλων, Ελλήνων και ξένων.

Αυτό το εθνικό τοπόσημο, αυτό το μοναδικό Ολυμπιακό πάρκοτων χιλίων και πλέον στρεμμάτων μέσα στον αμιγώς αστικό ιστό, το πιο ολοκληρωμένο αθλητικό συγκρότημα της χώρας, εισήλθε μετά τους αγώνες σε μάλλον χαμηλές πτήσεις.Από το 2004 έως και το 2019, πολλές ιδέες έπεσαν στο τραπέζι, πολλά σχέδια ανακοινώθηκαν, αλλά τη μόνη σοβαρή και συνεπή δουλειά την έκανε ο χρόνος, με τρόπο σκληρό.

Η ναυαρχίδα του ελληνικού αθλητισμού, αφέθηκε δυστυχώς στη φθορά του χρόνου, στην προβληματική και ενεργοβόρα λειτουργία και τελικά στην υπολειτουργία.   
Με λυόμενες εγκαταστάσειςαπό την εποχή των αγώνων, με επικίνδυνες άδειες πισίνες, με κρίσιμο ηλεκτρομηχανολογικό εξοπλισμό και αυτοματισμούς προβληματικούς ή εκτός λειτουργίας, με ασυντήρητες μεταλλικές κατασκευές.

Με τους δημιουργικούς του ανθρώπους σε μια καθημερινή ρουτίνα, παροπλισμένους και απογοητευμένους. Χωρίς σχέδιο, χωρίς μελέτες, χωρίς ωρίμανση έργων, χωρίς προετοιμασία, χωρίς προγραμματισμό.

Αυτά κυρίες και κύριοι παραλάβαμε, ως βαριά κληρονομιά και των Μνημονίων.

Χρειάστηκε ένας εργασιομανής και δημιουργικός Υπουργός για να μετατρέψει το πρώην Υπουργείο ποδοσφαίρου σε Υπουργείο όλων των αθλημάτων.  
Χρειάστηκε ένα συνεκτικό και παρεμβατικό Διοικητικό Συμβούλιο,χρειάστηκε μια δραστήρια Γενική Διεύθυνση, για να αλλάξει η ατζέντα αυτή.   
Οι εργαζόμενοι με τη σειρά τους, ως άνθρωποι που αγαπούν και πονούν το σπίτι τους, το ΟΑΚΑ, στη μεγάλη τους πλειοψηφία σήκωσαν το γάντι και ανταποκρίθηκαν στην πρόσκληση.

Τελικά, όλα οι άνθρωποι τα κάνουν! Και τούτο αποδείχτηκε και στην περίπτωση αυτή.  
Και όλα αυτά που αμέσωςθα σας απαριθμήσωυλοποιήθηκαν και υλοποιούνται υπό την πίεση της πανδημίας και της ενεργειακής κρίσης, που επέφερε εξώφερτη αύξηση δαπανών και μετρήσιμη κάμψη εσόδων.

**Αγαπητές Φίλες, Αγαπητοί Φίλοι,**

κινηθήκαμε, σε τρία επίπεδα για να προετοιμάσουμε αυτό που ο ίδιος ο Πρωθυπουργός της Χώρας και ο Υφυπουργός Αθλητισμού παρουσίασαν ένα και κάτι χρόνο πριν, στην Ρωμαϊκή Αγορά του ΟΑΚΑ: Το νέο MasterPlanπου έλαβε την ονομασία ΟΑΚΑ 2.0, σηματοδοτώντας μια νέα αρχή, την επανεκκίνηση και την αλλαγή σελίδας του Ολυμπιακού Συγκροτήματος.  
Ας δούμε τα τρία αυτά επίπεδα, το τρίπτυχο δηλαδή της καινούριας εποχής του ΟΑΚΑ.

1. **Πρώτο επίπεδο**: Σύγχρονος Οργανισμός με σημαντικές διαρθρωτικές αλλαγές, όπως Συλλογική Σύμβαση με τους εργαζομένους, νέο Κανονισμό Μισθώσεων Εγκαταστάσεων, νέο MarketingPlan, και νέο ψηφισμένο Οργανόγραμμα, έπειτα από τέσσερις δεκαετίες αδράνειαςπου πέρασαν από τους ιδρυτικούς νόμους και ένθεν. Θα σας πει περισσότερα για αυτά ο Συντονιστής Γενικός Διευθυντής, αμέσως μετά.
2. **Δεύτερο επίπεδο**:Ταχείες παρεμβάσεις συντήρησης και αποκατάστασης συσσωρευμένων προβλημάτων λειτουργικότητας και ασφάλειας, από τον τακτικό προϋπολογισμό του Oργανισμού.  
   Στη τριετίαυλοποιήσαμεπολλές δεκάδες παρεμβάσεωνάμεσης ανάγκης,συνολικού κόστους περίπου 4 εκατ. ευρώ στο σύνολο των εγκαταστάσεων. Ενδεικτικά αναφέρω μερικές από τις πιο σημαντικές:

* πλήρης κατασκευή και εξοπλισμός των νέων σύγχρονων υποδομών του Εθνικού Κέντρου Αθλητικών Ερευνών,
* πλήρης ανακατασκευή των εγκαταστάσεων που σήμερα στεγάζουν τον ΕΟΚΑΝ,
* διασύνδεση του ΟΑΚΑ με το Ολυμπιακό Μουσείο σε μια ενότητα με πεζογέφυρα,
* πλήρης νέα μηχανοργάνωση σε λογισμικό και hardwareόλων των υπηρεσιών,
* επεκτείναμε και ανακαινίσαμε τους αθλητικούς χώρους, όπως την αίθουσα «Κασιμάτη»,
* αντικαταστήσαμε μεγάλο αριθμό καθισμάτων και λοιπούαγωνιστικού εξοπλισμού,
* ανακαινίσαμε και εκσυγχρονίσαμε αποδυτήρια και χώρους υγιεινής και ασφάλειας,
* εμπλουτίσαμεκαι αναβαθμίσαμε το αθλητικό υλικό σε όλα τα αθλήματα,
* προχωρήσαμε σε μονώσεις σε όλες σχεδόν τις εγκαταστάσεις,
* αποκαταστήσαμε και αξιοποιήσαμε εγκαταλελειμμένους χώρους,
* επισκευάσαμε ζημιές και φθορές,
* συντηρήσαμε τον ηλεκτρομηχανολογικό εξοπλισμό.

Αισθανόμαστε όμως διπλά περήφανοι που πραγματικά -και κυριολεκτώ-ξεβρωμίσαμε το ΟΑΚΑ από κάθε είδους σκουπίδια και παρατημένο,πολλές φορές, επικίνδυνο υλικό.  
Φροντίσαμε το πράσινο, κάναμε εκατοντάδες νέες φυτεύσεις, προχωρήσαμε σε ελαιοχρωματισμούς, καλλωπισμούς, τοποθέτηση υπαίθριων τουαλετών, τοποθετήσαμε παγκάκια και καλάθια απορριμμάτων, οργανώσαμε με διαγραμμίσεις όλες τις θέσεις στάθμευσης, αντικαταστήσαμε ή αποκαταστήσαμε όλες τις θύρες και φωτίσαμε με προβολείς ledόλους τους εξωτερικούς χώρους.

Ο αθλητισμός είναι πολιτισμός κυρίες και κύριοι, και κρίναμε ότι όλες οι παραπάνω παρεμβάσεις οδηγούν σε ένα καθαρό, λειτουργικό, εξωστρεφές και ασφαλές αθλητικό συγκρότημα, ένα μεγάλο πάρκο αθλητισμού, αναψυχής και πολιτισμού, ανοιχτό στην κοινωνία.

1. **Τρίτο επίπεδο**: Ωρίμανση έργων, εξασφάλιση και δέσμευση συνολικών πόρων ύψους 74 εκατ. ευρώ για την υλοποίηση του MasterPlanOAKA 2.0.   
   Αξίζει φίλες και φίλοι να αναφέρουμε τις σημαντικότερες παρεμβάσεις:

* Το μεγαλύτερο μέρος από τους παραπάνω πόρους, συνολικά 54 εκατ. ευρώ,προέρχεται από το Ταμείο Ανάκαμψης και Ανθεκτικότητας.   
  Προετοιμάσαμε και υπογράψαμε ταχύτατα το τεχνικό δελτίο, ενώ όλες οι διαδικασίες υλοποίησής του είναι σε πλήρη εξέλιξη.
* Οι παρεμβάσεις ξεκινούν από την υλοποίηση της ολιστικής ενεργειακής αναβάθμισης καιμείωσης του περιβαλλοντικού αποτυπώματος του ΟΑΚΑ, προϋπολογισμού 22 εκατ. ευρώ.  
  Το έργο έχει μελετηθεί με δαπάνες του ΟΑΚΑ από το Ελληνικό Μεσογειακό Πανεπιστήμιο και ήδη βρίσκεται σε φάση συμβασιοποίησης με τον προσωρινό ανάδοχο.  
  Η παρέμβαση αναμένεται να οδηγήσει σε μείωση κατά 40% της ενεργειακήςδαπάνης του Οργανισμού.
* Ακολουθεί η συντήρηση-αποκατάσταση των μεταλλικών κατασκευών Καλατράβα, προϋπολογισμού 21 εκατ. ευρώ.
* Οι υπόλοιποι πόροι ύψους τουλάχιστον 12 εκατ. ευρώ, θα διατεθούν για τον εκσυγχρονισμό άλλων εγκαταστάσεων, όπως το Ποδηλατοδρόμιο, το Κεντρικό Στάδιο και οι περιβάλλοντες χώροι.
* Τέλος, βρίσκεται υπό προκήρυξη το Επιχειρηματικό Σχέδιο Αξιοποίησης και Βιωσιμότητας του ΟΑΚΑ, μετά την εφαρμογή του MasterPlan.
* Συνεχίζοντας, σε χρόνο ρεκόρ από την υπογραφή της Σύμβασης με τηLamda για τα έργα επέκτασης και εκσυγχρονισμού του Ολυμπιακού Κέντρου Υγρού Στίβου, συνολικού προϋπολογισμού 7 εκατ. ευρώ,έχουν ήδη ολοκληρωθεί,είναι λειτουργικά και αναμένεται να εγκαινιασθούν τις ερχόμενες μέρες.   
  Με την προσθήκη τριών ολοκαίνουργιωνκολυμβητικών δεξαμενών, τον εκσυγχρονισμό των βοηθητικών εγκαταστάσεων, την αντικατάσταση του προπονητικού και αγωνιστικού φωτισμού στο κλειστό κολυμβητήριο, την ανακατασκευή των αποδυτηρίων και την αντικατάσταση του μηχανοστασίου, παραδίδουμε τις ερχόμενες μέρες το μεγαλύτερο και πιο σύγχρονο κέντρο υγρού στίβου στην Ευρώπη.
* Με τη στήριξη ενός πραγματικού φίλου του ΟΑΚΑ, του Περιφερειάρχη Αττικής, Γιώργου Πατούλη, εντάξαμε στο πρόγραμμα έργων της Περιφέρειας Αττικής, έργα συνολικού προϋπολογισμού 6 εκατ. ευρώ, τα οποία περιλαμβάνουν την αντικατάσταση των ταρτάν σε κεντρικό στάδιο, προπονητήρια Κ1 και Κ2 και κλειστό προπονητήριο στίβου, την τοποθέτηση μόνωσης στο κλειστό «Νίκος Γκάλης» και την ενίσχυση των περιφράξεων στον περιβάλλοντα του συγκροτήματος.   
  Η τριμερής προγραμματική σύμβαση μεταξύ ΥφυπουργείουΑθλητισμού, Περιφέρειας Αττικής και ΟΑΚΑ,αφού εγκρίθηκε από το Ελεγκτικό Συνέδριο,συνυπογράφηκε πρόσφατα.  
  Οι σχετικές Μελέτες και τα Τεύχη Δημοπράτησης έχουν ολοκληρωθεί με δαπάνες του ΟΑΚΑ και αναμένεται σύντομα η δημοπράτηση από την Περιφέρεια Αττικής.
* Ολοκληρώσαμε επιτυχώς τονπλειοδοτικό διαγωνισμό μακροχρόνιας μίσθωσης του σχεδόν εγκαταλελειμμένου όταν αναλάβαμε Ολυμπιακού Κέντρου Αντισφαίρισης.   
  Ο πλειοδότης, εκτός από το μηνιαίο μίσθωμα, έχει δεσμευθεί συμβατικά για την άμεση υλοποίηση έργων συνολικού προϋπολογισμού 7 εκατ. ευρώ, για την μετατροπή της εγκατάστασης σε επίπεδο ATP.
* Επιπλέον των παραπάνω έργων με δεσμευμένες χρηματοδοτικές πηγές, ο Οργανισμός έχει ολοκληρώσει τη Μελέτη και τα Τεχνικά Δελτία ενός πραγματικά καινοτόμου έργου με την επωνυμία Smart-OAKA.  
  Στόχος, η εγκατάσταση δικτύου οπτικών ινών, η ψηφιακή σήμανση, η εγκατάσταση έξυπνων πληροφοριακών matrix, η ηλεκτρονική διαχείριση εισιτηρίων και θέσεων στάθμευσης, το ολοκληρωμένο σύστημα ασφαλείας και πολλά άλλα σύγχρονα εργαλεία ηλεκτρονικής διακυβέρνησης.   
  Το έργο, προϋπολογισμού 9 εκατ. ευρώ αναμένεται να ενταχθείσε τομεακό πρόγραμμα του Υπουργείου Ψηφιακής Πολιτικής, με το οποίο βρισκόμαστε σε στενή συνεργασία.
* Τέλος, μετά τη νομοθετική ρύθμιση για την παραχώρηση χρήσης του κλειστού μπάσκετ στην ΚΑΕ Παναθηναϊκός, με ταχύτατους ρυθμούςπροχωρήσαμε στις Μελέτες και στα Τεύχη Δημοπράτησης της δημιουργίας νέου κλειστού γυμναστηρίου δίπλα στο Ολυμπιακό Κέντρο Υγρού Στίβου. Το έργο, με εξασφαλισμένους πόρους, πάλι από το Λευτέρη Αυγενάκη, είναι σε προχωρημένη φάση αδειοδότησης, ώστε να φιλοξενήσει πλήθος αθλημάτων, ομοσπονδιών και συλλόγων.

**Αγαπητές φίλες και φίλοι,**

είναι ακόμα πολλά ακόμα που κάναμε και προετοιμάσαμε, αλλά, γενέθλια έχουμε σήμερα δεν θα δεν θα δοκιμάσω άλλο την αντοχή και ανοχή σας.

Σας ευχαριστώ από καρδιάς όλους για την παρουσία σας εδώ και την προσοχή σας.

Χρόνια πολλά ΟΑΚΑ!